રાજુલાનાં મોટા આગરીયા, ધુડિયા આગરીયા, નવા આગરીયા, વાવડી તેમજ ખાંભા સહિત ગ્રામ્‍ય વિસ્‍તારમાં લાંબા સમય બાદ મેઘરાજાએ પધરામણી કરી હતી અને ખાંભા તાલુકાનાં રાયડી, પાટી, કોદિયા, સરાકડીયા, નેસડી સહિતનાં ગામોમાં એકથી બે ઈંચ વરસાદ પડયો હતો અને ખાંભા સહિત નાનુડી, ભાડ, વાંકીયા, પીપળવા, લાસા સહિતનાં ગામોમાં જોરદાર વરસાદી ઝાપટા પડયા હતા અને વીસ દિવસથી વધારે વરસાદે લાંબા વિરામ લીધા બાદ આજે ખાંભા પંથકમાં વરસાદ પડતાં લોકો અને ખેડૂતો ખુશાલ જોવા મળ્‍યા હતા અને જેના કારણે કપાસ, મગફળી સહિતની મુંજાતી મોલાત અને પાકને જીવનદાન મળ્‍યું હતું અને ખેડૂતોનાં જીવમાં નવો જોમ જોવા મળ્‍યો હતો.